gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8508, del 18-03-2019 (2019/1999)

Informació pública de la modificació puntual número 3 del pla parcial del sector terciari Finca dels Tres Termes, del programa d'actuació integrada, de l'estudi d'integració paisatgística, del projecte de reurbanització i del projecte de reparcel·lació.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8508

Data del DOGV
:   18-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/1999


Data del document
:   26-02-2019

Organisme emissor
:   Ajuntament de Xilxes

Tipus de document
:   Anunci

Descriptors 

:   * Chilches
    * pla d'urbanisme
    * administració local

Informació pública de la modificació puntual número 3 del pla parcial del sector terciari Finca dels Tres Termes, del programa d'actuació integrada, de l'estudi d'integració paisatgística, del projecte de reurbanització i del projecte de reparcel·lació. [2019/1999]  
L'Alcaldia Presidència, en data 26.02.2019, ha dictat resolució la part dispositiva de la qual és del tenor literal següent:  
  
«Primer. Sotmetre a informació pública la modificació puntual número 3 del pla parcial del sector terciari Finca dels Tres Termes, el programa d'actuació integrada, estudi d'integració paisatgística, projecte de reurbanització i projecte de reparcel·lació, en els termes que s'indiquen en l'expedient, per un període de 30 dies hàbils, mitjançant anunci en el Diari Oficial de la Generalitat Valenciana i en un dels diaris de premsa escrita de gran difusió. Durant aquest període quedarà l'expedient a la disposició de qualsevol que vulga examinar-lo.  
  
Segon. Suspendre l'atorgament de llicències d'activitat, de parcel·lació de terrenys, edificació i demolició per a àrees o usos determinats del territori objecte de planejament que, en aplicació de la normativa urbanística vigent, entren en contradicció amb la nova.  
Tercer. Notificar a les persones interessades, a l'efecte que puguen al·legar i presentar les justificacions que estimen pertinents.  
Quart. Durant el mateix termini d'informació pública, consultar als organismes afectats, amb petició dels informes exigibles conforme a la legislació sectorial, així com a les entitats subministradores dels serveis públics urbans que puguen resultar afectades i al públic interessat.»  
  
  
Cosa que es publica a l'efecte dels articles 57.1.c i 92.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Xilxes, 26 de febrer de 2019.- L'alcalde president: José Martínez Melchor.
Diari Oficial de la Generalitat Valenciana


Sumari del DOGV 8553, del 22-05-2019 (2019/5172)

Informació pública relativa a la sol·licitud de concessió demanial per a l'ocupació d'un local destinat a centre de busseig al port de Xàbia.
---------------------------------------------------------------------------------------------------------------------------------------------

### Dades del document

Número de DOGV
:   8553

Data del DOGV
:   22-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/5172


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública relativa a la sol·licitud de concessió demanial per a l'ocupació d'un local destinat a centre de busseig al port de Xàbia. [2019/5172]  
La mercantil Servicios Marinos Alagua, SL, ha presentat sol·licitud de concessió demanial per a l'ocupació d'un local destinat a centre de busseig al port de Xàbia.  
En compliment del que es disposa en l'article 37.2 de la Llei 2/2014, de 13 de juny, de ports de la Generalitat, se sotmet l'expedient a informació pública durant el termini d'un mes, comptat des de l'endemà de la publicació en el Diari Oficial de la Generalitat Valenciana, a fi que puga ser examinat i es presenten les al·legacions que s'estimen oportunes.  
  
L'expedient queda de manifest en les dependències següents:  
Conselleria d'Habitatge, Obres Públiques i Vertebració del Territori.  
  
  
Servei d'Administració de Ports i Aeroports.  
Ciutat administrativa 9 d'Octubre. Torre 1.  
C/ Democràcia, 77. 46048 València.  
  
València, 7 de maig de 2019.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8581, del 01-07-2019 (2019/5452)

Notificació de la sentència dictada en el procediment ordinari número 328/2017.
-------------------------------------------------------------------------------

### Dades del document

Número de DOGV
:   8581

Data del DOGV
:   01-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5452


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el procediment ordinari número 328/2017. [2019/5452]  
En el present procediment de judici ordinari número 328/2017, seguit a instàncies de Servicios Integrales de Mantenimiento y Automatismos del Levante, SL, contra Pablo Felip Martínez i Juan Miguel Fernández Castelló, s'ha dictat sentència de data 8 de novembre de 2018 que literalment és com segueix:  
  
«Dispositiva  
Estime la demanda interposada per Servicios Integrales de Mantenimiento y Automatismos del Levante, SL, contra Pablo Felip Martínez i Juan Miguel Fernández Castelló, i en conseqüència, declare que els demandats han de respondre solidàriament enfront de la demandant del deute generat per la mercantil Uny Bodi, SL, havent d'abonar a actora la quantitat de set mil nou-cents seixanta-sis euros i quaranta-dos cèntims (7.966,42 euros), interessos i costes.  
  
Notifiqueu aquesta sentència a les parts, i feu-los saber que no és ferma i que contra aquesta es pot presentar recurs d'apel·lació, que s'ha d'interposar davant aquest jutjat dins del termini de 20 dies comptats des de l'endemà de la notificació».  
  
Aquesta és meua sentència, de la qual s'expedirà certificació literal per a incorporar-la a les actuacions, ho pronuncie, mane i firme.  
I atés que Pablo Felip Martínez i Juan Miguel Fernández Castelló es troben en parador ignorat, s'expedeix aquest edicte a fi que els valga de notificació de la forma legal.  
  
Castelló de la Plana, 12 de novembre de 2018.- La lletrada de reforç de l'Administració de justícia: M.ª Nieves Pérez Ibáñez.
Diari Oficial de la Generalitat Valenciana


Sumari del DOGV 8625, del 02-09-2019 (2019/7651)

Notificació de la sentència dictada en el judici verbal número 477/2018.
------------------------------------------------------------------------

### Dades del document

Número de DOGV
:   8625

Data del DOGV
:   02-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7651


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el judici verbal número 477/2018. [2019/7651]  
Fabiola Alonso Velázquez, lletrada de l'Administració de justícia, fa saber que en el judici esmentat seguit en aquest jutjat s'ha dictat sentència de data 10 de juny de 2019, s'ha acordat notificar a Rafael García Gutiérrez i ignorats ocupants de l'habitatge al c/ Ginés García Esquitino, 61-1-dta. d'Elx, ja que ha sigut negativa la pràctica de la diligència en el domicili que consta en actuacions i es desconeix el seu parador.  
  
Se li fa saber que el text íntegre de la resolució es troba a la seua disposició en la Secretaria d'aquest jutjat i que aquesta resolució no és ferma i en contra podrà interposar recurs d'apel·lació en el termini de 20 dies, davant d'aquest jutjat, i amb la constitució prèvia del depòsit per a recórrer de 50 euros que estableix la disposició addicional quinzena de la Llei orgànica del poder judicial.  
El contingut de l'edicte s'ajusta al que es disposa en la Instrucció 6/12 de la Secretaria de l'Administració de Justícia.  
I amb la finalitat que servisca per a notificar de forma deguda a Rafael García Gutiérrez i ignorats ocupants de l'habitatge al c/ Ginés García Esquitino, 61-1-dta. d'Elx, expedisc el present edicte.  
  
Elx, 8 de juliol de 2019.- La lletrada de l'Administració de justícia: Fabiola Alonso Velázquez.
Diari Oficial de la Generalitat Valenciana


Sumari del DOGV 8541, del 06-05-2019 (2019/3305)

Citació a termini a les persones interessades en el procediment ordinari número 1/58/2019.
------------------------------------------------------------------------------------------

### Dades del document

Número de DOGV
:   8541

Data del DOGV
:   06-05-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/3305


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/58/2019. [2019/3305]  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Valenciana, Secció 1, fa saber que Realia Business, SA ha interposat recurs contenciós administratiu amb el número 1/58/2019 contra Acord del Consell de la Comunitat Valenciana de 21 de desembre de 2018 (DOGV 17.01.2019) pel qual s'han aprovat les normes urbanístiques transitòries del municipi de Dénia sobre urbanisme i ordenació del territori.  
Cosa que es fa pública als efectes preceptuats en l'article 47.2 de la llei d'aquesta jurisdicció, i se citen els qui puguen tindre interés legítim a sostindre la resolució impugnada, perquè en el termini de 15 dies puguen personar-se de legal forma en les actuacions.  
  
València, 1 d'abril de 2019.- La lletrada de l'Administració de justícia: María Dolores Riquelme Cortado.
Diari Oficial de la Generalitat Valenciana


Sumari del DOGV 8475, del 30-01-2019 (2019/420)

Notificació de la sentència dictada en el judici verbal número 1087/2017.
-------------------------------------------------------------------------

### Dades del document

Número de DOGV
:   8475

Data del DOGV
:   30-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/420


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el judici verbal número 1087/2017. [2019/420]  
NIG: 12320-21-2-0411-8161084.  
Procediment: judici verbal (250.2) (VRB) - 001087/2017'9.  
De: Pascual Rochera Soriano.  
Procuradora: María José Cruz Sorribes.  
Contra: Garibatec Asistencia Técnica, SL.  
Fernando Puig Gómez, lletrat de l'Administració de l'Estat i del Jutjat de Primera Instància número 5 de Castelló de la Plana i del seu partit judicial, faig saber:  
Cèdula de notificació  
En el procediment de referència judici verbal número 1087/2017, seguit en aquest jutjat a instàncies de Pascual Rochera Soriano, representat per la procuradora María José Cruz Sorribes contra Garibatec Asistencia Técnica, SL, per reclamació de quantitat, s'ha dictat la resolució de Sentència número 14/2018, de data 26 de gener de 2018, la part dispositiva de la qual és del tenor següent:  
  
«Dispositiva  
Estime la demanda formulada per la procuradora María José Cruz Sorribes, en nom i representació de Pascual Rochera Soriano, contra la mercantil Garibatec Asistencia Técnica, SL, i condemne la part demandada al fet que pague a la part actora la suma de set-cents euros (700 euros) més interessos que es reporte fins a fer-ne el pagament complet.  
  
Amb expressa imposició a costes a la part demandada.  
Notifiqueu aquesta resolució a les parts i feu-los saber que en contra no es pot interposar cap recurs d'apel·lació, article 455 Llei d'enjudiciament civil.  
Així, aquesta és la meua sentència, que pronuncie, mane i signe.»  
  
Atés el parador ignorat de Pascual Rochera Soriano, s'estén aquest edicte perquè servisca de cèdula de notificació.  
  
Castelló de la Plana, 13 d'abril de 2018.- El lletrat de l'Administració de justícia: Fernando Puig Gómez.
Diari Oficial de la Generalitat Valenciana


Sumari del DOGV 8492, del 22-02-2019 (2019/1317)

Notificació de la sentència dictada en el procediment de privació de pàtria potestat número 436/2018.
-----------------------------------------------------------------------------------------------------

### Dades del document

Número de DOGV
:   8492

Data del DOGV
:   22-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1317


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment de privació de pàtria potestat número 436/2018. [2019/1317]  
En aquest procediment de privació de pàtria potestat, seguit a instàncies de Cristina Font Bertomeu contra Alfonso Natos Medrano, s'ha dictat la sentència que literalment diu així:  
  
«Sentència número 294/2018  
Jutgessa que la dicta: Ana Verdejo López.  
Lloc: Dénia.  
Data: 17 de desembre de 2018.  
Part demandant: Cristina Font Bertomeu.  
Advocat: Manuel Marco Prats.  
Procurador: Justo José Cabrera Rovira.  
Part demandada: Alfonso Matos Medrano.  
Objecte del judici: pàtria potestat.  
  
Ana María Verdejo López, magistrada jutgessa titular del Jutjat de Primera Instància número 4 de Dénia i partit, he vist aquestes actuacions de judici ordinari seguides davant d'aquest jutjat, assenyalades amb el número 436/2018, a instàncies de Cristina Font Bertomeu, representada pel procurador Justo José Cabrera Rovira contra Alfonso Matos Medrano, declarat en rebel·lia processal. Intervé el Ministeri Fiscal representat per Manuela Montesinos Albert.  
  
Dispositiva  
Estime la demanda formulada per Cristina Font Bertomeu, representada pel procurador Justo José Cabrera Rovira contra Alfonso Matos Medrano, declarat en rebel·lia, i en conseqüència dispose la privació de la pàtria potestat d'Alfonso Matos Medrano sobre la menor M. M. F., i se l'atribueix en exclusiva a la mare, Cristina Font Bertomeu, sense perjudici que es puga acordar la seua recuperació quan desapareguen les circumstàncies que han motivat la seua privació. Tot això amb condemna expressa a costes a la part actora.  
Aquesta sentència pot ser recorreguda en segona instància davant de l'Audiència Provincial d'Alacant per mitjà de la interposició d'un recurs d'apel·lació en el termini de vint dies.  
Aquesta és la meua sentència, de la qual cal portar un testimoniatge a les actuacions corresponents, que pronuncie, mane i firme.»  
  
Publicació. L'anterior sentència ha sigut pronunciada, llegida i publicada per la magistrada jutgessa, Ana María Verdejo López, la qual la va dictar mentre celebrava audiència pública el mateix dia de la data. En done fe.  
I atés que el demandat, Alfonso Matos Medrano, es troba en parador ignorat, expedisc aquest edicte a fi que li valga de notificació de forma deguda.  
  
Dénia, 17 de desembre de 2018.- La lletrada de l'Administració de justícia: Dunia María Valero Morant.
Diari Oficial de la Generalitat Valenciana


Sumari del DOGV 8653, del 09-10-2019 (2019/9605)

DECRET 209/2019, de 7 d'octubre, del Consell, de concessió de la Gran Creu de l'Orde de Jaume i el Conqueridor a Laura Pastor Collado.
--------------------------------------------------------------------------------------------------------------------------------------

### Dades del document

Número de DOGV
:   8653

Data del DOGV
:   09-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9605


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 209/2019, de 7 d'octubre, del Consell, de concessió de la Gran Creu de l'Orde de Jaume i el Conqueridor a Laura Pastor Collado. [2019/9605]  
El Decret 12/2008, d'1 de febrer, del Consell, va constituir l'Orde de Jaume I el Conqueridor per a distingir aquelles persones físiques o jurídiques que, pels seus mèrits, hagen destacat en els àmbits cultural, professional, econòmic, cívic o social, o pels seus serveis al desenvolupament i progrés de la Comunitat Valenciana, a la recuperació i dignificació de la seua cultura, identitat i símbols, i a la difusió dels valors autòctons del poble valencià.  
La disposició addicional segona d'aquest decret estableix que la concessió a persones físiques de l'Alta Distinció de la Generalitat comportarà la de la Gran Creu de l'Orde.  
El Consell ha acordat concedir l'Alta Distinció de la Generalitat a Laura Pastor Collado.  
En virtut d'això, i amb la deliberació prèvia del Consell, en la reunió de 7 d'octubre de 2019,  
  
  
DECRETE  
  
Concedir la Gran Creu de l'Orde de Jaume I el Conqueridor a Laura Pastor Collado.  
  
València, 7 d'octubre de 2019  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8506, del 14-03-2019 (2019/2514)

ACORD de 8 de març de 2019, del Consell, d'autorització de l'expedient de rescabalament EI03/2019, per obligacions contretes en 2018.
-------------------------------------------------------------------------------------------------------------------------------------

### Dades del document

Número de DOGV
:   8506

Data del DOGV
:   14-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2514


Data del document
:   08-03-2019

Organisme emissor
:   Presidència de la Generalitat

Tipus de document
:   Acord

ACORD de 8 de març de 2019, del Consell, d'autorització de l'expedient de rescabalament EI03/2019, per obligacions contretes en 2018.  
 [2019/2514]  
D'acord amb els articles 39.5 i 106.3, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del president de la Generalitat, el Consell, amb la deliberació prèvia, en la reunió de 8 de març de 2019,  
  
  
ACORDA  
  
Primer  
Autoritzar l'aprovació, per la persona titular de la Presidència de la Generalitat, de l'expedient de rescabalament EI03/2019 com a conseqüència de serveis prestats per la Sociedad Estatal de Correos y Telégrafos, SA, per un import de 19.261,49 - (IVA inclòs).  
  
Segon  
Autoritzar la imputació al pressupost corrent de 2019 de les obligacions econòmiques generades, per import de 19.261,49 ?.  
  
València, 8 de març de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8607, del 06-08-2019 (2019/7485)

Bases específiques i convocatòria del procés selectiu per a cobrir tres places, i aquelles vacants que pogueren agregar-se dins dels límits establits legalment, d'agent de policia local corresponent a la oferta d'ocupació pública de 2016, 2017 i 2019.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8607

Data del DOGV
:   06-08-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/7485


Data del document
:   16-07-2019

Organisme emissor
:   Ajuntament de Dénia

Tipus de document
:   Anunci

Descriptors 

:   * Dénia
    * concurs administratiu

Bases específiques i convocatòria del procés selectiu per a cobrir tres places, i aquelles vacants que pogueren agregar-se dins dels límits establits legalment, d'agent de policia local corresponent a la oferta d'ocupació pública de 2016, 2017 i 2019.  
 [2019/7485]  
En el Butlletí Oficial de la Província d'Alacant número 115, de 18 de juny de 2019, es publiquen íntegrament les següents bases específiques i la correcció d'errors que han de regir la convocatòria, per a proveir:  
Dues places d'agent de la policia local, classificades en L'escala d'administració especial, subescala de serveis especials, classe policia local i els seus auxiliars, escala bàsica, grup C i subgrup C1, mitjançant oposició, torn lliure.  
Una plaça d'agent de la policia local, classificada en l'escala d'administració especial, subescala de serveis especials, classe policia local i els seus auxiliars, escala bàsica, grup C i subgrup C1, mitjançant concurs, torn de mobilitat.  
Així mateix, es proveiran totes les vacants que s'hagueren produït fins a la celebració de les proves selectives dins dels límits establits legalment.  
S'ha publicat, així mateix, un extracte de la convocatòria en el Boletín Oficial del Estado número 165, d'11 de juliol de 2019, sec. II.B, pàgina 74957.  
El termini de presentació d'instàncies serà de vint dies hàbils, comptats a partir de l'endemà de la publicació del present edicte en el Diari Oficial de la Generalitat Valenciana.  
Els successius anuncis relacionats amb aquesta convocatòria es publicaran únicament en el Butlletí Oficial de la Província d'Alacant i a partir del començament de les proves selectives, en el tauler d'edictes i pàgina web de l'Ajuntament.  
  
Dénia, 16 de juliol de 2019.- L'alcalde president: Vicent Grimalt Boronat.
Diari Oficial de la Generalitat Valenciana


Sumari del DOGV 8530, del 16-04-2019 (2019/3661)

RESOLUCIÓ de 5 d'abril de 2019, del tribunal del concurs oposició per a la provisió, pel torn lliure, de tècnic o tècnica especialistes en anatomia patològica d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8530

Data del DOGV
:   16-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3661


Data del document
:   05-04-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 5 d'abril de 2019, del tribunal del concurs oposició per a la provisió, pel torn lliure, de tècnic o tècnica especialistes en anatomia patològica d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/3661]  
De conformitat amb la base sisena de la Resolució de 28 d'abril de 2017, del director general de Recursos Humans i Econòmics, per la qual es convoca el concurs oposició pel torn lliure, tècnic/a especialista en anatomia patològica d'institucions sanitàries dependents de la Conselleria de Sanitat Universal i Salut Pública (DOGV 8032, 04.05.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase, i segons l'ordre final aconseguit, es fa pública la resolució provisional del concurs oposició pel torn lliure.  
Els aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 5 d'abril de 2019.- El president del tribunal: Francisco Javier Íñigo Díes. La secretària del tribunal: Prudencia de las Marinas Álvarez.